Ďalšie informácie o používaní internetového pripojenia

Tento HP softvér využíva internetové pripojenie na:
•	aktualizáciu softvéru a funkcií,
•	prechádzanie problémom,
•	poskytovanie podpory,
•	zhromažďovanie informácií, aby mohla spoločnosť HP zlepšovať dizajn svojich výrobkov.

Na základe údajov prenesených z počítača spoločnosť HP určí, či sú potrebné nejaké aktualizácie, a poskytnuté informácie porovná s tým, ako používate jej výrobky. 

Niektoré údaje sa môžu použiť v anonymnej a/alebo súhrnnej forme na zlepšenie kvality výrobkov a služieb spoločnosti HP. Tieto údaje môžu byť prenesené do objektu spoločnosti HP, ktorý sa môže nachádzať v inej krajine/regióne.

Adresu IP možno využiť na určenie všeobecnej polohy (napr. mesto) a na poskytnutie informácií o obchodných aktivitách spoločnosti predtým, než sa odstránia.

Softvérové aplikácie spoločnosti HP, ktoré vyžadujú pripojenie na internet

Upozorňujeme, že niektoré z nasledujúcich softvérových aplikácií nemusia byť súčasťou všetkých výrobkov. 

Registrácia výrobku HP
Registrácia výrobku HP sa predvolene spúšťa automaticky v záverečnej časti inštalácie softvéru. Softvér sa pripojí k online registrácii, vopred zadá nasledujúce informácie o vašom jedinečnom výrobku HP a zjednoduší tak proces registrácie výrobku:
•	Názov modelu, číslo, séria zariadenia
•	Sériové číslo
•	Operačný systém počítača
•	Jazyk operačného systému a nastavenia krajiny/regiónu
•	Servisný kód zariadenia

Ak chcete zabrániť spusteniu registrácie výrobku HP a jej pripájaniu k internetu, v záverečnej časti inštalácie zrušte začiarknutie políčka Registrovať tento výrobok v spoločnosti HP.

Aktualizácia HP
Starší softvér môže niekedy obmedzovať inštaláciu a výkon výrobku. Aktualizácia HP pravidelne kontroluje aktualizácie softvéru a pomáha vám zistiť ďalšie informácie o novom softvéri, ktorý je k dispozícii. Navyše umožňuje softvér okamžite prevziať a automaticky nainštalovať. Vďaka aktualizácii HP môžete mať bez problémov v počítači a v tlačiarni HP vždy aktuálny softvér. Táto možnosť nie je k dispozícii vo všetkých operačných systémoch.

Najčastejšie otázky o aplikácii Aktualizácia HP

Prečo sú aktualizácie dôležité?
Starší softvér môže niekedy obmedzovať inštaláciu a výkon výrobku. Vždy aktuálny HP softvér vám pomôže predchádzať vzniku problémov a v prípade už vzniknutých problémov jednoduchšie nájsť riešenia, ako je napríklad sprievodca riešením problémov alebo dokumenty podpory. 

Ktoré údaje sa prenášajú na účely automatickej kontroly aktualizácií?
Aktualizácia HP zhromažďuje a zdieľa nasledujúce informácie:	
•	názov operačného systému,	
•	nastavenie krajiny/regiónu,	
•	nastavenie jazyka,	
•	zoznam pripojených tlačiarní spoločnosti HP,	
•	zoznam pripojených USB zariadení spoločnosti HP,	
•	zoznam pripojených zobrazovacích zariadení spoločnosti HP,	
•	počet pokusov o prevzatie HP softvéru a ich úspešnej inštalácie.

Aktualizácia HP tiež zhromažďuje súbory denníka vytvorené počas preberania a inštalácie HP softvéru s cieľom zlepšiť program aktualizácií HP. Tieto informácie sa využívajú na zvýšenie úspechu budúcich aktualizácií. Používatelia majú možnosť zobraziť informácie v súboroch denníka a schváliť prenos. Tieto údaje sa zhromažďujú v anonymnej forme. K anonymným používateľským údajom sa v aplikácii Aktualizácia HP nepridávajú žiadne jedinečné identifikátory.

Preberajú a inštalujú sa aktualizácie automaticky?
Po povolení kontroly aktualizácií sa niektoré kritické aktualizácie prevezmú a nainštalujú bez ďalšieho upozornenia. Ide však iba o tie, ktoré zaručujú správne fungovanie aktuálne nainštalovaného softvéru. Väčšinou dostanete upozornenie o dostupných aktualizáciách a budete mať možnosť si vybrať, ktorý softvér si chcete prevziať a nainštalovať.

Ako často softvér kontroluje aktualizácie?
Aktualizácia HP je predvolene nastavená na kontrolu aktualizácií raz týždenne. Frekvenciu kontrol však môžete zmeniť v úvodnej ponuke aplikácie Aktualizácia HP.

Koľko budú aktualizácie stáť?
Spoločnosť HP aktualizácie svojho softvéru nespoplatňuje. Váš počítač však musí byť pripojený k internetu, aby aplikácia Aktualizácia HP mohla vyhľadať a prevziať aktualizácie HP softvéru. Poplatok za internetové pripojenie závisí od vášho poskytovateľa internetových služieb. Na preberanie aktualizácií HP softvéru sa nevzťahujú vyššie poplatky ako na akúkoľvek inú internetovú činnosť, napríklad na čítanie e-mailov alebo prezeranie webu.

Ako spoločnosť HP chráni moje súkromie?
Aktualizácia HP nezhromažďuje vaše meno, adresu ani e-mailovú adresu. Adresa IP vášho počítača sa využíva iba na umožnenie zabezpečeného internetového pripojenia. Aktualizácia HP nevytvára žiadny jedinečný identifikátor, ktorý možno použiť na identifikovanie vašej osoby alebo vášho počítača.

HP Customer Participation Program/HP Product Improvement Study
Súhlasom s inštaláciou softvéru HP Customer Participation Program/HP Product Improvement Study získate príležitosť zúčastniť sa v budúcnosti na programe HP Customer Participation Program/HP Product Improvement Study. Účasť na tomto programe je dobrovoľná. Ak súhlasíte s účasťou, po inštalácii vás požiadame, aby ste nám poskytli ďalšie informácie. Táto možnosť nie je k dispozícii vo všetkých operačných systémoch.

Ak súhlasíte s účasťou, softvér sa môže príležitostne pripojiť k spoločnosti HP prostredníctvom internetu a preniesť tieto typy údajov (s vaším súhlasom):  
•	informácie o vašom počítačovom systéme, ako sú operačný systém, veľkosť pamäte, krajina/región, jazyk a adresa IP,
•	informácie o výrobkoch spoločnosti HP, napríklad o modeli výrobku a sériovom čísle,
•	informácie o spôsobe používania výrobkov spoločnosti HP, napríklad o počte vytlačených strán, režime tlače, médiách, značke atramentovej náplne alebo tonera a typoch tlačených súborov,
•	informácie týkajúce sa správy výrobku, ktoré môžete mať nakonfigurované v tlačiarni, napríklad meno a kontakt správcu,
•	dodatočné technické informácie, ktoré sa líšia pri každom výrobku.

Získané informácie sa použijú v anonymnej a súhrnnej forme. Tento prenos by mal mať len zanedbateľný vplyv na rýchlosť spracovania a pripojenia. Spoločnosť HP môže tieto informácie použiť na navrhovanie lepších výrobkov.

HP Connected
Na pracovnú plochu sa môže umiestniť ikona (odkaz) poskytujúca prepojenie na službu HP Connected (v prípade niektorých tlačiarní spoločnosti HP nemusí byť k dispozícii alebo sa nemusí nainštalovať). Ak máte tlačiareň pripojenú na internet, ktorá podporuje služby HP ePrint Web Services, služba HP Connected umožňuje zobraziť stav tlačiarne, pridať a odstrániť tlačové aplikácie a spravovať nastavenia služby ePrint a históriu úloh z ktoréhokoľvek webového prehľadávača, či už doma, alebo na cestách.
 
Na účely zlepšenia celkového používania a automatického prednačítania nastavení sa pri pristupovaní k službe HP Connected online môžu z počítača odoslať tieto informácie:
•	všeobecná poloha (aktuálne nastavenie počítača),
•	jazyk (aktuálne nastavenie počítača),
•	číslo modelu tlačiarne 

Ikonu (odkaz) služby HP Connected možno z pracovnej plochy odstrániť presunutím do Koša alebo kliknutím pravým tlačidlom myši na ikonu a výberom položky Odstrániť. 

Správa o inštalácii

Správa o inštalácii sa môže odoslať spoločnosti HP v prípade, že je táto možnosť vybratá v inštalačnom programe.  Odoslanie správy o inštalácii pomôže spoločnosti HP zlepšiť budúce inštalácie tlačiarne.  Správa bude obsahovať anonymné údaje týkajúce sa aktuálnej inštalácie a odošle sa spoločnosti HP pomocou vášho internetového pripojenia.  Údaje poskytnuté v správe o inštalácii budú zahŕňať tieto údaje:
– systémové informácie (napr. operačný systém, verzia),
– informácie o výrobku (napr. model výrobku, možnosti alebo konfigurácie),
– výbery pri inštalácii (napr. výber pripojenia, výbery softvéru),
– čas inštalácie,
– chybové hlásenia prijaté počas inštalácie.